《拟古 其五》
宋代·张九成

余生本无用，颓然落涧阿。饥食山顶薇，寒编松上萝。

岂敢怨明山，贫贱固其宜。原宪乐穷巷，屈平愁深陂。

度量何相越，道在胡速迟。屈子则已矣，原子有馀辉。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨山。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。